Obavijest uz natječaj za prijam u službu u Grad Sinj,  s opisom poslova radnog mjesta, 
podacima o plaći i pravnim izvorima za pisano testiranje

U Narodnim novinama br.68/23, dana 23. lipnja 2023. godine objavljen je :

· Natječaj za prijam u službu u Grad Sinj, Ured Grada, na radno mjesto: Viši savjetnik za razvoj informatičkih sustava (1 izvršitelj, m/ž),  na neodređeno vrijeme, uz probni rad od tri (3) mjeseca.

 	Posljednji dan za predaju prijava na natječaj pošti (preporučenom poštanskom pošiljkom) ili izravno u Pisarnicu Grada Sinja je 10. srpnja 2023.godine (ponedjeljak).


I. Opis poslova radnog mjesta: 

  	Viši savjetnik za razvoj informatičkih sustava

 	Vodi brigu oko održavanja računala i računalne opreme za potrebe rada upravnih tijela, ustanova kojima je osnivač Grad  i trgovačkih društava kojima je vlasnik Grad i radi održavanja i funkcioniranju računalne mreže, daje upustva za rad na računalima i sudjeluje u nabavi nove opreme i vrši njezinu instalaciju te umrežava, održava nadogradnju računala i informacijskog sustava, izrađuje, administrira i ažurira web stranicu Grada i društvene mreže na kojima je Grad Sinj zastupljen, pruža pomoć pri uvođenju novih  informacijskih tehnologija za potporu organizacijskim procesima a naročito pruža stručnu pomoć u poslovima digitalizacije arhiva sukladno aktima, redovito izrađuje sigurnosne kopije baza podataka i ostalih elektroničkih dokumenata, analizira rad i održava operativnu programsku podršku i računalnu opremu kao i programsku podršku za praćenje rada računala, predlaže informatičko-komunikacijsku modernizaciju, organizira obuku odnosno informatičke tečajeve i radionice za potrebe rada službenika u upravnim tijelima, vodi brigu o službenim mobilnim telefonima u vlasništvu Grada, vodi propisane evidencije o službenim telefonima  te priprema prijedloge za obustavu sa plaća za korisnike koji prekorače dozvoljene limite, obavlja i druge poslove po nalogu Pročelnika.

II. Podaci o plaći: 

· [bookmark: _GoBack]Koeficijent složenosti poslova radnog mjesta Viši savjetnik za razvoj informatičkih sustava je 4,30, uz osnovicu za izračun plaće u iznosu od 3.030,00 HRK/402,00 €. 

 Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu  radnog staža.


III. Prethodna provjera znanja i sposobnosti: 
 
Prethodna provjera znanja i sposobnosti kandidata obuhvaća: 
(1) pisano testiranje; 
(2) intervju. 

Za svaki dio provjere kandidatima se dodjeljuje broj bodova od 1 do 10. 
Intervju se provodi samo s kandidatima koji su ostvarili najmanje 50% bodova  na pisanom testiranju.
Smatra se da je kandidat koji nije pristupio prethodnoj provjeri znanja povukao prijavu na natječaj.

       	Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu. 


IV. Pravni izvori za pripremanje kandidata za provjeru su sljedeći:

Izvori za pripremanje kandidata za radno mjesto  Viši savjetnik za razvoj informatičkih sustava, za pisano testiranje:


1. Zakon o lokalnoj i područnoj (regionalnoj) samoupravi (NN br. 33/01, 60/01-vjerodostojno tumačenje 129/05, 109/07, 125/08, 36/09, 150/11, 144/12, 19/13, 137/15 i 123/17,98/19,144/20),
2. Opća Uredba o zaštiti podataka (SL EU L119)
  3.    Zakon o autorskom pravu i srodnim pravima (NN br.111/21).


V. 	OSTALO        

Vrijeme održavanja prethodne provjere znanja i sposobnosti kandidata bit će objavljeno na ovoj web  stranici te na oglasnoj ploči Grada Sinja, najmanje  pet dana prije održavanja provjere.

U Listi kandidata, bit će navedeni inicijali kandidata, sa godinom rođenja i mjestom prebivališta. Ukoliko se kandidat na koga se ti podaci odnose ne bi mogao identificirati u odnosu na jednake podatke drugog kandidata, dodat će se još jedna značajka koja će ih razlikovati.  
 
Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.
 
Eventualne dodatne upite za natječaj koji  provodi Ured Grada Grada Sinja možete poslati putem elektroničke pošte, na adresu: irena.misevic@sinj.hr
   
 

